Nakhit Silmillah

Nakhit Silmillah on helsinkiläinen etniseen musiikkiin erikoistunut yhtye, joka aloitti toimintansa vuonna 1982. Yhtyeen periaatteena on ollut esittää rohkeaa ja omaperäistä ”urbaanietnoa”, jonka täsmällinen lokeroiminen on vaikeaa. Musiikin tärkeänä elementtinä on spontaani tilanteen mukainen improvisointi eri etnisiä musiikkilajeja lainaten.Cliparchives.angelfire.com Nakhit Silmillah -yhtyeen arkisto.

Yhtyeen kulta-aikana ja varsinaisena keikkaputkena voidaan pitää 1980- ja 1990-lukuja. 2000-luvulla yhtye on esiintynyt vain harvoissa tilaisuuksissa.

Yhtyeen periaatteena on ollut pysyä valtavirtojen ulkopuolella luokittelematta itseään mihinkään valmiiseen kategoriaan. Nakhit Silmillah teki ”etnomusiikkia” jo kauan ennen kuin world music tuli muotiin.

 Yleistä 

Muun muassa Helsingin Sanomien etnomusiikkikriitikko Pirkko Kotirinta on todennut yhtyeestä seuraavaa: ”Sitä on turha lokeroida, koska sopivaa lokeroa ei ole. Musiikki on kekseliästä, hauskaa, yllättävää ja täynnä sitaatteja ja imitaatioita vähintään kymmenestä etnisestä musiikista, eniten ehkä Pakistanin ja Intian suunnalta sekä Länsi-Afrikasta. Se pursuaa energiaa, joka tuottaa jatkuvia soinnillisia yllätyksiä kokeellisessa hengessä.”Pirkko Kotirinta kertoo Helsingin Sanomissa 12.12.1988

Yhtyeen periaatteena on ollut pysytellä musiikkibisneksen ja valtavirtojen tavoittamattomissa, joten varsinaista julkaisupolitiikka ei yhtyeellä ole ollut, vaan musiikkia on päässyt pääasiassa kuulemaan yleensä vain live-esiintymisten kautta, sillä suora yleisökontakti on ollut yhtyeelle aina hyvin tärkeää.

Yhtye on erikoislaatuinen suomalaisten orkestereiden joukossa, sillä sen ehdottomuus musiikin avantgardistisuudesta ja epäkaupallisuudesta, http://cliparchives.angelfire.com/index.html on toisaalta tehnyt sen jokseenkin tuntemattomaksi nykyisessä julkaisuihin ja kaupallisuuteen perustuvassa musiikkibisneksessä, mutta silti se on toiminut jatkuvasti ”pinnan alla” luoden yllättäviä uusia tuulahduksia suomalaisen kansanmusiikin kirjoon. Yhtye oli muun muassa tiettävästi ensimmäinen suomalaisyhtye, joka on koskaan soittanut pakistanilaista Qawwali-musiikkia Suomessa (Nylandia Rock 1984, Messuhalli).

Ryhmän erikoista tyyliä huomioi muun muassa Petri Sipilä Rumba-lehdessä 11/1989 seuraavin sanoin: ”...tällaisia ryhmiä Suomenmaasta löytyy tasan yksi”.

Muita erikoisuuksia ovat yhtyeen monet vierailuartistit. Yhtyeessä ovat vierailleet muun muassa Tom Nekljudow, Hasse Walli, Heinäsirkka, Ismaila Sané, Ulla Tapaninen, Tuomari Nurmio, Arto Melleri, Micke Rejström, Martti Ahtisaari, Jonna Järnefelt, Outi Heiskanen, Miina Äkkijyrkkä, Dan Palmgren, Björn B. Lindström, Sam Huber ja monet muut. Moni yllättävistä vierailijoista on ilmestynyt laulamaan spontaanisti yhtyeen keikoilla ja moni on toki myös on tilattu esiintymään. Lukuisia yllä mainituista artisteista kuultiin yhtyeen solisteina Antti Hietalan ja Erik Söderblomin Q-teatterille ohjaamassa näytelmässä ”Hullut Yöt”http://www.q-teatteri.fi/tuotannot.htm#93 , jossa Nakhit Silmillah oli housebandina.

 Jäsenet 

Yhtyeen jäsenet ovat kaikki ammattimuusikoita, jotka ovat myös esiintyneet monenlaisissa kokoonpanoissa, kuten Värttinähttp://www.varttina.com/main.site?action=siteupdate/view&id=12 , Nefeshttp://www.globalmusic.fi/immigres/balkan_ja_lahi-ita/Nefes.html , Al Teslimhttp://www.globalmusic.fi/immigres/balkan_ja_lahi-ita/al_teslim.html , Badu & Afrodjambo, Gamelan Hanumanhttp://www.globalmusic.fi/immigres/aasia/gamelan_hanuman.html , Djumorahttp://www.globalmusic.fi/immigres/afrikka/Djumora.html , Piirpauke (vieraina),
Galaxy (vieraina), Dromhttp://www.romaniwriters.com/oldpages/ars_baltica/FI/oheistapahtumat.htm , SPC Steelbandhttp://www.steelpan.org/stainless.html  ym. Yhtyeen kaksi jäsentä ovat aktiivijäseninä funkya ja tanssimusiikkia soittavassa Eternal Erectionissa.http://www.eternalerection.com/ 

 Christer Hackman, (Chum Harachum Khan), lyömäsoittimet, laulu (muita yhtyeitä muun muassa Värttinä, Al Teslim, Nefes) 
 Carl-Johan Häggman, (Heikki Schwan), lyömäsoittimet, puhaltimet, laulu (muita yhtyeitä Badu & Afrodjambo, Gamelan Hanuman, Tonos, Drom, SPC Steelband, Peali Mitra Indian Fusion, Koma ym.)
 Joakim Guthwert, (Kefir Asidofilus), lyömäsoittimet, kielisoittimet mm. (muita yhtyeitä mm. Eternal Erection) 
 Pontus Gylling, (Yzlä Gürzür), basso, kitara, bouzouki (muita yhtyeitä mm. Eternal Erection)

 Esiintymisiä 

Oheen on listattuna yhtyeen lukuisista esiintymisistä vain muutamia:
 Musiikki Bettina Hongellin animaatioelokuvaan "Harens Ö" 1986 https://www.elonet.fi/fi/elokuva/163151
 Etnosoi - maailmanmusiikkifestivaali Helsingissä 8.12.1988.
 Tampereen folktapahtuma Folk ´88 (Tampereen folk-yhdistys 9.4.1988)
  Teater Viirus: Fältskärns Berättelser -näytelmän musiikkiyhtyeenä. (Kesällä 1989, ohjaus Joakim Groth).
 Svenska kulturfondens utdelningsfest 8.5.1990, Borgå Gymnasium (kokoonpano: Tom Nekljudow, Hackman & Häggman).
 TV-esiintyminen Anki Lindqvistin ohjaamassa ohjelmassa "Musik över gränserna", TV1, 8.5.1990.
 Porvoon maailmanmusiikkifestivaali "Taatelintallojaiset" 6.3.1993, Levinin kellari.
 Euravisio 4–7.3.1993
 Vanha Ylioppilastalo 8.5.93, yhteiskonsertti Krakataun kanssa.
 Vanha ylioppilastalo 26.10.93, yhteiskonsertti Sound & Furyn kanssa. 
 Joensuun Laulujuhlat 20-21.6.1995
 Tavastia, semifinal-klubi 21.1.1996, yhteiskonsertti Gjallarhornin kanssa http://www.tavastiaklubi.fi/index.php?group=3&page=9
 Galleria Jangva 28.8.2003.
 Kaustisen Kansanmusiikkijuhlat 1988

 Diskografia 
 Nakhit Silmillah featuring Alhaji Dan, Köfte Records 2003http://www.jangva.fi/bookstore.html 

 Soitinarsenaalia 

Yhtyeen periaatteena on ollut tuoda esiintymisiinsä uusia ja yllättäviä soittimia ja soitinkombinaatioita. Laajaan soitinvalikoimaan ovat kuuluneet muun muassa:

akustinen Eco-bassokitara,
arghul (egyptiläinen kaksoisklarinetti),
astiat (tärkeitä yhtyeen soundille ovat olleet mm. kahvipannut),
baglama,
balalaikka,
banjo,
berimbau (Brasilia),
bodhrán (irlantilainen rumpu),
bongorummut,
bouzouki,
claves,
congarummut,
cuíca,
darbuka ,
dholak,
djembe,
doira (uzbekistanilainen rumpu),
dugdugi (intialainen rumpu),
flexitone,
glockenspiel,
kontrabasso,
gongit,
guiro,
harmonikat,
intialainen harmoni,
harppu (Egypti),
hedelmäkota (afrikkalainen maracas),
hi-hat,
huuliharput,
hyrrä,
iso tom,
jouhikko,
jänisräikkä,
kantele,
kastanjetit,
kathak-helistimet,
kazoo,
kehärummut,
khen (itäaasialainen suuharmoni),
kiinalaiset symbaalit,
kosketinsoittimet (erilaiset sähköiset koskettimet),
kellot (eri kokoisia),
kitara,
kitaran virityspilli,
Kulkuset,
lehmänkellot,
liru,
lintupillit,
lyyra (Länsi-Afrikka),
mandoliini,
marakassit,
tbila (marokkolaiset bongot),
mbira,
melodika,
metsästystorvi,
mey (turkkilainen kansanklarinetti),
minisitar,
munniharppu,
nal (intialainen rumpu),
ney (turkkilainen huilu),
nokkahuilut,
panhuilu,
piano,
piikkiviulu (Marokko),
poikkihuilu,
pumppuharmoni (ns. ”kansakoulumalli”),
pyykkilauta,
quena,
sabar (senegalilainen rumpu),
sanza (tansanialainen sormipiano),
saz (turkkilainen pitkäkaulaluuttu),
shekere,
sumutorvi,
swannee whistle,
symbaalit,
tabla (Egypti),
tabla (Intia),
tamburiinit,
triangelit,
ukkospelti,
vibraslap,
virvelit,
viulu,
xylofonit,
zil (sormisymbaalit),
zurna (turkkilainen kansanoboe) ym.

 Lähteet 
 Nylandia Rock ohjelmalehtinen (25.5.1984) Nylands Svenska Ungdomsförbund. 
 Etnosoi World Music -festivaali, ohjelmalehtinen ajalta 8.–10.12.1988.
 Euravisio 1993 Ohjelmalehtinen 4.–7.3.1993. (Euran kulttuuritoimisto, Opintotoiminnan keskusliitto, Euran kunta). Esiintyjät: Helsinki-ensemble, Vox Artis, Nakhit Silmillah.
 Ilta Sanomat 4.5.1984, Taina Schakirin artikkeli Katuteatterikarnevaaleista Helsingin yliopistolla.
 Hufvudstadsbladet 29.5.1984, Tapani Ritamäen artikkeli "Var är den nya musiken?".
 Helsingin Sanomat 12.11.1988, Pirkko Kotirinnan artikkeli "Maailmanmusiikkia omin voimin".
 Helsingin Sanomat 13.7.1992, Sami Noposen artikkeli Kaivopuiston konsertista. 
 Ilta Sanomat 27.10.1986, artkkeli "Elävää musiikkia maanantain ratoksi".
 Iltalehti 13.7.1992, Pauliina Airaksisen artikkeli Helsingin Juhlaviikkojen avajaiskonsertista. 
 Rumba 1/89, Petri Sipilän haastetteluartikkeli "Nakhit Silmillah ei ole World Musicia".
 Studentbladet 9/93, Leo Gammalsin haastatteluartikkeli "En fläkt av Österns fröjder".
 TV 1, 8.5.1990: Musik över gränserna -ohjelma, Ohjaus Anki Lindqvist.

 Viitteet 

 Aiheesta muualla 
 Etnosoi artistit
 Tavastia-klubi esiintyjät
 Elonet elokuvamusiikit, virheellisellä nimellä: Nakhid Silmilvah

Luokka:Suomalaiset maailmanmusiikkiyhtyeet